OpenLLM-France/wikimedia huggingface dataset:
# Toni Orensanz

Toni Orensanz (Falset, 1970) és un escriptor, dramaturg i periodista independent català. Ha col·laborat a nombrosos mitjans: La Vanguardia, La Veu de l'Ebre, Cadena SER, TV3, Avui, El Mundo, Nou Diari, Descobrir Catalunya i altres. Ha estat guionista d'El Terrat i actualment col·labora amb diverses productores audiovisuals. El programa Cops de geni que codirigia per a la Xarxa de Televisions Locals i produït per Canal Reus TV va ser guardonat amb el premi Miramar de televisió de la Diputació de Barcelona el 2008.
El 2008 va publicar L'òmnibus de la mort. Parada Falset, treball d'investigació, sense afany revisionista, sobre l'actuació de l'anomenada Brigada de la Mort de la FAI dirigida per Pasqual Fresquet, qui amb base a Casp fou responsable de l'afusellament de 247 persones a setze municipis de les comarques del Priorat (27 eren de Falset), la Terra Alta, la Ribera d'Ebre, el Baix Camp i a diversos municipis d'Aragó entre juliol i setembre de 1936.
El 2013 va publicar la seva primera novel·la, l'Estiu de l'amor, a partir de l'estada de Pablo Picasso i Fernande Olivier a Horta de Sant Joan el 1909.
El 2016 publicà El nazi de Siurana, treball d'investigació sobre el nazi belga Jan Buyse que visqué amb la seva dona a un xalet de Siurana.

## Obres

* Passió, sang i oblit (crònica d'una de les últimes execucions públiques a Catalunya: Carrutxa, 2001)
* Jo no sóc de Barcelona (Planeta, 2000)
* Priorat (Lunwerg, 2004)
* Ebro, el río y la vida (Lunwerg, 2007).
* La Guerra civil en Aragón (Diputación de Zaragoza, 2007)
* Nicomedes, el verdugo diligente (2002) teatre
* Muntanyes nevades, banderes al vent (2004) teatre
* El mort (2008), monòleg per al Centre d'Arts Escèniques de Reus (CAER)
* L'òmnibus de la mort. Parada Falset (2008)
* El falsari (2010). Narracions
* L'estiu de l'amor (Ara Llibres 2013)
* Bildelberg, club cabaret (2014) teatre
* El Sommelier (2014) teatre
* El nazi de Siurana (Ara Llibres, 2016)
* Com vas perdre el braç, Balchowsky? (Columna Edicions, 2021)
* La gran explosió; amb el periodista Rafa Marrasé (Ed. Folch & Folch, 2023)

## Referències

* ↑ «L'òmnibus de la mort: autor». [Consulta: 5 setembre 2016].
* ↑ «L'òmnibus de la mort: Sinopsis». [Consulta: 5 setembre 2016].
* ↑ «Ara Llibres | Catàleg | L'estiu de l'amor». www.arallibres.cat. Arxivat de l'original el 2016-10-09. [Consulta: 5 setembre 2016].
* ↑ «Les 5 claus d'"El nazi de Siurana" de Toni Orensanz». Surtdecasa.cat.
* ↑ Edward Balchowsky (Frankfort, Illinois, 1916 - Chicago, 1989)

## Enllaços externs

* Ressenya del seu llibre L'omnibus de la mort: parada Falset
* Entrevista a Toni Orensanz Arxivat 2016-09-11 a Wayback Machine. a la Sàpiens
# Troutville (Virgínia)

Troutville és una població dels Estats Units a l'estat de Virgínia. Segons el cens del 2000 tenia 432 habitants.

## Demografia

Segons el cens del 2000, Troutville tenia 432 habitants, 194 habitatges, i 135 famílies. La densitat de població era de 187,4 habitants per km².
Dels 194 habitatges en un 26,3% hi vivien nens de menys de 18 anys, en un 58,8% hi vivien parelles casades, en un 6,2% dones solteres, i en un 30,4% no eren unitats familiars. En el 26,3% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,69.
Per edats la població es repartia de la següent manera: un 19% tenia menys de 18 anys, un 7,4% entre 18 i 24, un 26,6% entre 25 i 44, un 27,1% de 45 a 60 i un 19,9% 65 anys o més.
L'edat mediana era de 43 anys. Per cada 100 dones de 18 o més anys hi havia 97,7 homes.
La renda mediana per habitatge era de 37.778 $ i la renda mediana per família de 40.208 $. Els homes tenien una renda mediana de 26.484 $ mentre que les dones 19.000 $. La renda per capita de la població era de 17.807 $. Entorn del 9,2% de les famílies i el 8,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Troutville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Troutville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Troutdale (Oregon)

Troutdale és una població dels Estats Units a l'estat d'Oregon. Segons el cens del 2008 tenia 15.465 habitants.

## Demografia

Segons el cens del 2000, Troutdale tenia 13.777 habitants, 4.671 habitatges, i 3.690 famílies. La densitat de població era de 1.066 habitants per km².
Dels 4.671 habitatges en un 44,3% hi vivien nens de menys de 18 anys, en un 64,6% hi vivien parelles casades, en un 10,8% dones solteres, i en un 21% no eren unitats familiars. En el 13,9% dels habitatges hi vivien persones soles l'1,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,19.
Per edats la població es repartia de la següent manera: un 30,1% tenia menys de 18 anys, un 9% entre 18 i 24, un 35,4% entre 25 i 44, un 21,1% de 45 a 60 i un 4,4% 65 anys o més.
L'edat mediana era de 32 anys. Per cada 100 dones de 18 o més anys hi havia 99,4 homes.
La renda mediana per habitatge era de 56.593$ i la renda mediana per família de 62.203$. Els homes tenien una renda mediana de 41.808$ mentre que les dones 30.989$. La renda per capita de la població era de 21.778$. Aproximadament el 3,3% de les famílies i el 4,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Troutdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Troutdale». American Fact Finder. Oficina del Cens dels Estats Units, 12-01-2010.
# Troutdale (Virgínia)

Troutdale és una població dels Estats Units a l'estat de Virgínia. Segons el cens del 2000 tenia 194 habitants.

## Demografia

Segons el cens del 2000, Troutdale tenia 1.230 habitants, 79 habitatges, i 56 famílies. La densitat de població era de 152,7 habitants per km².
Dels 79 habitatges en un 21,5% hi vivien nens de menys de 18 anys, en un 54,4% hi vivien parelles casades, en un 11,4% dones solteres, i en un 29,1% no eren unitats familiars. En el 22,8% dels habitatges hi vivien persones soles el 7,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,93.
Per edats la població es repartia de la següent manera: un 3,4% tenia menys de 18 anys, un 20,6% entre 18 i 24, un 61,1% entre 25 i 44, un 11,6% de 45 a 60 i un 3,3% 65 anys o més.
L'edat mediana era de 31 anys. Per cada 100 dones de 18 o més anys hi havia 1,463,2 homes.
La renda mediana per habitatge era de 38.438 $ i la renda mediana per família de 45.833 $. Els homes tenien una renda mediana de 24.258 $ mentre que les dones 16.250 $. La renda per capita de la població era de 18.139 $. Entorn del 3,2% de les famílies i el 3,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Troutdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Troutdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Dies internacionals del record i la reconciliació pels que van perdre la vida a la Segona Guerra Mundial

Els Dies internacionals del record i la reconciliació pels que van perdre la vida a la Segona Guerra Mundial son uns dies internacionals que volen recordar a aquells que van perdre la vida durant la Segona Guerra Mundial, que se celebren el 8 i 9 de maig de cada any.
El 22 de novembre de 2004, l'Assemblea General de les Nacions Unides, a través de la Resolució 59/262, va declarar els dies 8 i 9 de maig com a 'Dies Internacionals de Record i Reconciliació en pels que van perdre la Vida a la Segona Guerra Mundial'. En aquestes dates es produeix la rendició incondicional de l'Alemanya Nazi davant de les forces aliades, el 1945. A Europa, aquesta commemoració porta per nom 'Dia de la Victòria a Europa' (8 de maig) i Dia de la Victòria a la Federació Russa (9 de maig).

## Referències

* ↑ «Time of Remembrance and Reconciliation for Those Who Lost Their Lives during the Second World War, 8-9 May». Nacions Unides. [Consulta: 25 juny 2022].
* ↑ «Resolución aprobada por la Asamblea General el 22 de noviembre de 2004». Assemblea General de les Nacions Unides. [Consulta: 25 juny 2022].
# True Beauty

True Beauty (Hangul: 여신강림; Hanja: 女神降臨; RR: Yeosin-gangnim) és una sèrie de televisió sud-coreana del 2020 protagonitzada per Moon Ga-young, Txa Eun-vu (conegut com Cha Eun-Woo), Hwang In-yeop i Park Yoo-na. Basada en un webtoon del mateix nom, aquesta sèrie explica la història d’una noia de secundària amb un complex d’inferioritat pel que fa al seu aspecte, d’un noi de secundària amb un passat fosc i de com creixen la parella quan es troben. Es va estrenar a tvN el 9 de desembre de 2020 i s’emet cada dimecres i dijous a les 22:30 (KST). Està disponible per transmetre’s a través de Viu i Rakuten Viki fora de Corea del Sud.

## Referències

* ↑ Error: hi ha títol o url, però calen tots dos paràmetres.Lee, Jung-hyun. «» (en coreà), 12-08-2020. [Consulta: 20 octubre 2020].
* ↑ «True Beauty», 02-12-2020. [Consulta: 7 desembre 2020].
# Halldór Ásgrímsson

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Halldór Ásgrímsson (Vopnafjörður, 8 de setembre de 1947-Reykjavík, 18 de maig de 2015) va ser un polític islandès que va ser primer ministre del seu país.

## Biografia

Líder del Partit Progressista des de 1994, es va fer amb la victòria en les últimes eleccions celebrades al país el 15 de setembre de 2004 davant el candidat del Partit de la Independència, Davíð Oddsson (que havia ocupat el lloc durant tretze anys).
Halldór havia estat triat pel districte electoral oriental per l'Alþingi de 1974 a 1978, i pel districte del nord de Reykjavík entre 1979 i 2003. Durant aquests anys, ha ocupat diverses carteres ministerials als successius governs del país. Va ser ministre de Pesca entre 1983 i 1991, de Justícia i Assumptes Eclesiàstics entre 1988 i 1989, per a la Cooperació Nòrdica entre 1985 i 1987 i després una altra vegada entre 1995 i 1999, i d'Afers Exteriors entre 1995 i 2004.
Va ser així mateix secretari general de Consell Nòrdic de Ministres entre 2007 i 2015 i és Membre Honorari de la Fundació Internacional Raoul Wallenberg.

## Vegeu també

* Davíð Oddsson

## Referències

* ↑ Former Prime Minister of Iceland Passes Away
# Halle (Westfàlia)

Halle (o també Halle in Westfalen per distingir-la de la ciutat de Halle a l'estat federat de Saxònia-Anhalt) és una ciutat alemanya del Land de la Rin del Nord-Westfàlia. És a una trentena de quilòmetres al sud d'Osnabrück i 10 quilòmetres al nord-oest de Bielefeld.
Cada any se celebra a la ciutat un torneig de tennis de l'ATP, un dels pocs del circuit que es fan sobre gespa. Com que es realitza unes setmanes abans del torneig de Wimbledon, és considerat un entrenament de cara a aquest torneig.
Halle apareix mencionada a documents històrics de 1246.
# Trapezi (pel·lícula)

Trapezi (títol original en anglès: Trapeze) és una pel·lícula estatunidenca dirigida per Carol Reed, estrenada el 1956. Ha estat doblada al català.

## Argument

A París, Mike Ribble, trapezista del Circ d'hivern de Paris Bouglione, és un dels pocs trapezistes que ha aconseguit fer el triple salt mortal, però ha interromput la seva carrera després d'un accident i es veu obligat a treballar com a tramoista en el circ. Només capaç de realitzar un triple salt, accepta formar el jove Tino Orsini. Però tots dos estan enamorats de la mateixa dona, Lola, que només de té l'objectiu de triomfar en el circ servint-se de la seva bellesa.

## Repartiment

* Burt Lancaster: Mike Ribble
* Tony Curtis: Tino Orsini
* Gina Lollobrigida: Lola
* Katy Jurado: Rosa
* Thomas Gomez: Bouglione
* Johnny Puleo: Max (el nan)
* Minor Watson: John Ringling North
* Gérard Landry: Chikki
* Jean-Pierre Kérien: Otto
* Sid James: L'encantador de serps
* Gamil Ratib: Stefan
* Pierre Tabard: Paul
* Sampion Bouglione: ell mateix
* Gabrielle Fontan: la vella
* Guy Provost: un periodista
* Achille Zavatta: ell mateix

## Premis i nominacions
### Premis

* Festival de Berlin (1956):
** Os de bronze, Premi del públic a Carol Reed
** Os de Plata a la millor interpretació masculina per Burt Lancaster

### Nominacions

* 1957: Directors Guild of America a la millor direcció per Carol Reed

## Al voltant de la pel·lícula

* Burt Lancaster havia estat acròbata de circ abans de ser actor, i executa ell mateix la majoria dels números de trapezi. El conseller Edward Ward va vacil·lar en principi que l'actor rodés les escenes perilloses i el va doblar durant les primeres setmanes, però Lancaster va explicar al director Carol Reed que sabia com executar el número final i va ser doncs ell qui es veu en les últimes escenes.
* Fay Alexander és el doble de Tony Curtis en els seus números aeris. Però una de les figures inèdites i perilloses que es veuen a la pel·lícula ha estat dirigida pel trapezista francès Jean Palacy (1930 -2010). Segons el testimoniatge d'aquest, mai no va sortir als crèdits ni li van abonar un cèntim per a la seva actuació.

## Referències

* ↑ «Trapezi». esadir.cat.
* ↑ «Trapeze». The New York Times.
* ↑ Jiménez, Jesús «Las diez mejores películas de Gina Lollobrigida, una de las grandes musas del cine italiano» (en castellà). RTVE, 16-01-2023 [Consulta: 17 gener 2023].
Viccionari
# Gustav Mie

Gustav Adolf Feodor Wilhelm Ludwig Mie (Rostock, 29 de setembre de 1869 – Freiburg im Breisgau, 13 de febrer de 1957) va ser un físic alemany. Durant els seus anys a Greifswald, Mie treballà en la configuració de la dispersió de l'ona electromagnètica per una esfera dielèctrica homogènia, que va publicar l'any 1908 sota el títol “Contribucions a l'òptica dels medis tèrbols, particularment les solucions de metall col·loidal” a Annalen der Physik. El terme difusió de Mie està relacionat amb el seu nom.
Des del 1886 Mie estudià matemàtica i física a la Universitat de Rostock. També estudià química, zoologia, geologia, mineralogia, astronomia com també lògica i metafísica. El 1889 continuà els seus estudis a la Universitat de Heidelberg i es va doctorar en matemàtica a 22 anys.
El 1897 es va habilitar a la Universitat de Göttingen en física teòrica i en va ser professor el 1902 a la Universitat de Greifswald. El 1917 va ser professor de física experimental a la Universitat Martin Luther de Halle-Wittenberg. El 1924 va esdevenir professor a la Universitat Albert Ludwigs de Freiburg, on va treballar fins a la seva jubilació.
A Freiburg, durant la dictadura del Tercer Reich, Mie formà part de l'oposició universitària a l'anomenat "Freiburger Kreis" (cercle de Freiburg) i un dels participants del "Freiburger Konzil".

## Honors

Un cràter de Mart rep el seu nom i també un edifici de la Universitat de Freiburg.
* Moleküle, atome, Weltäther
* Die Einsteinsche Gravitationstheorie

## Algunes publicacions

* Moleküle, Atome, Weltäther. Teubner-Verlag, 1904
* Lehrbuch der Elektrizität und des Magnetismus. F. Enke, 1910; Enke-Verlag, 1943; Enke-Verlag, 1948
* Die geistige Struktur der Physik. Gütersloh, 1934
* Die göttliche Ordnung in der Natur. Furche-Verlag, 1946
* Die Grundlagen der Mechanik. Enke-Verlag, 1950
* Beiträge zur Optik trüber Medien, speziell kolloidaler Metallösungen Arxivat 2003-01-29 a Wayback Machine.. Annalen der Physik, Vierte Folge, Band 25, 1908, No. 3, pp. 377–445. Link:

## Notes

* ↑ Tr. Molecules, atoms, etheric worldBy Gustav Mie. BG Teubner, 1907.
* ↑ Tr. The Einstein's theory of gravitation By Gustav Mie. S. Hirzel, 1921.

## Bibliografia

* Niels Goldschmidt: Die Entstehung der Freiburger Kreise. Historisch-Politische Mitteilungen 4 (1997), 1-17.
* Wolfram Hergert: Gustav Mie und Albert Einstein, Diskussionen zur Entwicklung der Allgemeinen Relativitätstheorie. Scientia Halensis 13 (2005) 3, 13-14.
* Eckhard John, Bernd Martin, Marc Mück, Hugo Ott (Hrsg.): Die Freiburger Universität in der Zeit des Nationalsozialismus. Ploetz, Freiburg, 1991.
* Gunter Kohl (Vorwort: David E. Rowe): Relativität in der Schwebe: Die Rolle von Gustav Mie. MPI für Wissenschaftsgeschichte, Berlin, 2002.
* Pedro Lilienfeld: Gustav Mie: the person. Applied Optics 30 (1991) 33, 4696-4698.
# Doolittle (Texas)

Doolittle és una concentració de població designada pel cens dels Estats Units a l'estat de Texas. Segons el cens del 2000 tenia 2.358 habitants.

## Demografia

Segons el cens del 2000, Doolittle tenia 2.358 habitants, 543 habitatges, i 508 famílies. La densitat de població era de 213,7 habitants per km².
Dels 543 habitatges en un 68,5% hi vivien nens de menys de 18 anys, en un 76,1% hi vivien parelles casades, en un 13,3% dones solteres, i en un 6,4% no eren unitats familiars. En el 5% dels habitatges hi vivien persones soles el 2,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,34 i el nombre mitjà de persones que vivien en cada família era de 4,5.
Per edats la població es repartia de la següent manera: un 43,3% tenia menys de 18 anys, un 12% entre 18 i 24, un 28,4% entre 25 i 44, un 13,2% de 45 a 60 i un 3,1% 65 anys o més.
L'edat mediana era de 22 anys. Per cada 100 dones de 18 o més anys hi havia 96,2 homes.
La renda mediana per habitatge era de 23.403 $ i la renda mediana per família de 24.792 $. Els homes tenien una renda mediana de 15.469 $ mentre que les dones 14.853 $. La renda per capita de la població era de 6.349 $. Aproximadament el 35,9% de les famílies i el 41,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Doolittle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Doolittle». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Doom Trooper

Doom Trooper és un joc de cartes col·leccionable dissenyat per Bryan Winter. Es basa en els conceptes de la franquícia Mutant Chronicles. Els jugadors usen certs guerrers per atacar i guanyar tant Punts de Promoció com Punts de Destí. Els Punts de Promoció es pot utilitzar per guanyar; Els Punts de Destí s'utilitzen per comprar més guerrers i equipament. Hi ha 13 de tipus de cartes diferents i més de 1100 cartes diferents.

## Expansions

* Basic Set en edició limitada, il·limitada, i il·limitada i revisada.
* Inquisition
* Warzone
* Mortificator
* Golgotha
* Apocalypse
* Paradise Lost

## Enllaços externs

* www.doomtrooper.pl - Polish Doom Trooper Center (polonès)
* Lloc web oficial Arxivat 2006-04-24 a Wayback Machine. (anglès)
# Eclarita

L'eclarita és un mineral de la classe dels sulfurs. Rep el nom pel professor Eberhard Clar (1904-1995), geòleg austríac de la Universitat de Viena, Àustria.

## Característiques

L'eclarita és una sulfosal de fórmula química (Cu,Fe)Pb$_9$Bi₁₂S$_{28}$. Va ser aprovada com a espècie vàlida per l'Associació Mineralògica Internacional l'any 1982. Cristal·litza en el sistema ortoròmbic. La seva duresa a l'escala de Mohs es troba entre 2,5 i 3,5.
Segons la classificació de Nickel-Strunz, l'eclarita pertany a «02.H - Sulfosals de l'arquetip SnS, amb Cu, Ag, Fe, Sn i Pb» juntament amb els següents minerals: aikinita, friedrichita, gladita, hammarita, jaskolskiïta, krupkaïta, lindströmita, meneghinita, pekoïta, emilita, salzburgita, paarita, giessenita, izoklakeïta, kobellita, tintinaïta, benavidesita, jamesonita, berryita, buckhornita, nagyagita, watkinsonita, museumita i litochlebita.

## Formació i jaciments

Va ser descoberta a la mina Bärenbad, a la localitat de Scharnbachgraben, dins la serralada d'Hohe Tauern, a l'estat de Salzburg, Àustria. També ha estat descrita en altres indrets com Finlàndia, Noruega, Suïssa, Romania, Eslovàquia, la República Popular de la Xina, el Japó i els estats nord-americans de Carolina del Nord i Arizona.

## Referències

* ↑ «Eclarite» (en anglès). Mindat. [Consulta: 31 març 2018].
# Tsvetotxni (Stàvropol)

* Per a altres significats, vegeu «Tsvetotxni».
Tsvetotxni (en rus: Цветочный) és un poble (un possiólok) del krai de Stàvropol, a Rússia, que en el cens del 2010 tenia 216 habitants. Pertany al districte rural de Petrovski.

## Referències

* ↑ Протокол учредительского съезда Ставрсельскосоюза 11-13 января 1925 года и приложение к нему. Ставрополь: [Б. и.], 1925, p. 29-31.
# Tsvetotxni (Adiguèsia)

* Per a altres significats, vegeu «Tsvetotxni».
Tsvetotxni - Цветочный (rus) és un poble (un possiólok) de la República d'Adiguèsia, a Rússia. Es troba a la vora esquerra del riu Bélaia, a 1,5 km al sud de Tulski i a 13 km al sud de Maikop, la capital de la república.
Pertany al municipi de Timiriàzeva.